mteb/NusaParagraphEmotionClassification huggingface dataset:
Akeh-akehe wong mesti tau ngalami keweden polahe kepepet terus akhiri ngelakoni opo sing iso dilakoni. Contone wong sing kenek corona wingi iku yo akeh wong sing kepet terus akhire deke tuku pil sembarang sing penting vitamin kenek gawe marasno ambek jogo awak padal ora ngerti fungsine iku vitamin opo. Lah keweden sing ngeniki iku yo ora apik soale iso mengaruhi mentale terus akhire dadekno gangguan mental sing awak dewe ora ngerti mental iku ngarah nang apik opo elek. Dadi nag sekarat iku yo ojo sampek keweden nemen-nemen soale engko nag saking keweden iku iso dadekno awakmu iku tegang ambek perkoro iku terus akhire dadekno traum nang perkoro iki maeng.
Wong sing urip dewe iku biasane suwe-suwe bakal ngeroso kesepian mergo gak nduwe konco. Wong nek wes ngeroso kesepian iku nduwe resiko kondisi kesehatane tambah mudun. Wong sing kesepian luwe gampang ngeroso pegel, minder, angel turu, ngalami cemas berlebihan, dan suwe-suwe dadi depresi. Nek wes depresi, wong iku bakal males lapo-lapo, terutama ngeramut awake dewe. Suwe-suwe nek koyok ngono daya tahan tubuhe bakal menurun dan tambah suwe tambah lemes. Dan iku isok merambat nang perubahan berat badan sing drastis, gangguan pencernaan, bahkan sampe masalah jantung karo pembuluh darah. Dadi rasa kesepian iku gak isok dianggep sebagai sesuatu sing remeh. Soale efek e gawe tubuh iku isok seserius iku.
Akeh banget wong sing ngiro pengalaman paling menyenagkan nang urip iku mesti teko kejadian sing gede. Padahal iku gak mesti bener. Hal-hal remeh yo isok dadi pengalaman sing menyenangkan. Contohe koyok sing tau tak alami. Pas kuliah, aku tau nggarap event mulai teko Januari sampe November. Wes ngono aku sek kudu kuliah dan nggarap tugas-tugas kuliah sisan. Dadi pas event iku wes mari, aku langsung manfaatno dino prei gawe me-time an. Iku pun gak sing mewah ta yaopo, mek nongkrong nang salah siji kafe sambil ngopi dan moco novel. Sederhana to? Tapi iku dadi pengalaman menyenangkan soale iku dadi bentuk perayaan kecil-kecilan setelah digempur kesibukan tiada henti.
Koncoku tau ketemu aku, nanging akune sing ora sadar. Koncoku kui, ngirim pesan neng HP-ku jarena dheweke delok aku. Aku buka pesan kui pas wes neng duwur sepur. Ora nyangka awakku yen ono konco sing numpak sepur bareng. Bayanganku, lumayan iki aku dadi duwe konco ngobrol selama perjalanan. Trus, aku jawab pesan mau, aku takon koncoku ono neng gerbong endi. Aku ngenteni jawaban seko dheweke sue banget. Yo wis lah ora opo-opo, timbangane ngenteni, mending tak tinggal turu. Aku turu kui lumayan iso sekitar 2 jaman. Pas tangi, ono notifikasi pesan seko koncoku. Jarane dheweke ora numpak sepure. Nanging mau delok aku neng stasiun. Dheweke bar ngeterke dulure sing arep bali.
Mangsa udan kui biasane ono neng sasi Oktober tekan Maret. Nanging mergo ono pemasanan donyo, mangsa udan kui dadi rodo aneh. Mulaine iso luwih cepet utowo luwih mundur. Rampunge uga podo ora cethone.  Mergo kui udane dadi luwih angel diprediksi. Kui gawe petani iso gagal panen lan gawe bingung wong-wong neng panggon sing biasane banjir. Nek udane iso diprediksi, wong-wong kui iso nyepake kahanan rumah sak durunge banjire reko. Dheweke podo iso ngurangi dampak elek sing digawe karo banjir. Wong-wong iso podo cepak-cepak lan pemirintah iso langsung nyepake bantuan sakdurunge banjire teko. Senadyan kanggo wong kui kudune banjir biasa wae, nanging mergo ora iso dikiro-kiro kui saiki wong-wong dadi podo wedi.
Ulan wingi aku seneng pol soale menang undian sing diadakno karo kampus. Undian iku hadiahe sangare pol soale kanggo mahasiswa sing menangno undian iku iso gratis ora atek bayar semester akehe 2 semester. Mangkane pas aku menang langsung senenge pol soale ora kabeh wong oleh undian sing tepak hadiah iku. Yo ancene ono sing oleh undian, tapi hadiah'e sing bedo-bedo. Ono sing oleh sepeda, ono sing oleh tas, ono sing oleh laptop ambek liyan-liyane. Undian iku maeng asline kanggo ngeramekno ulang tahun kampus sing ke 40 ambek meringati hari pendidikan nasional sing diadakno ambek kementerian pendidikan mangkane ramene megilan ambek hadiahe gede-gede.
Alesane wong ngetuti wong liyo kui werno-werno lan wong sing wis niat ngetuti kui bakal ngetuti neng endi wae lan neng kahanan serame opo wae. Wong bakal ngetuti awak dhewe neng pasar. Pasar kui ora mungkin sepi, opo meneh pas isuk utowo pas bengi. Dheweke bakal ngetuti awak dhewe ngeliwati segoro menungso. Dheweke bakal pura ethok-ethoke dadi wong sing arep tuku neng bakul pasar utowo malah dheweke sing dadi bakule. Dheweke uga bakal ngetuti awak dhewe neng gang sing sempet, sing ora ono wonge. Panggon sing dheweke enteni mergo yen awak dhewe bengok-bengok ora bakal ono wong sing mlayu nulungi.
Awak dhewe mungkin wis ngelamar gawean luwih seko satus kali. Seko satus kali kui ono 10 sing lanjut tekan tahap wawancara, nanging ora ono siji-siji seko tes kui sing marake awak dhewe ketompo kerjo. Ojo nesu. Neng donyo kerjo kui biasa. Ojo ngenteke wetku kanggo nesu lang ngelakoke hal sing ora penting. Luwih apik, awak dhewe evaluasi kenopo awak dhewe angel golek gawean. Sing kesiji, mungkin CV sing awak dhewe kurang ringkis lan durung iso memenuhi kriteria sing digolek perusahaan. Sing keloro, portofoliane awak dhewe kui kurang akeh utowo kurang meyakinkan. Sing ketelu, carane awak dhewe menyampaikan informasi ngaggo tulisan kui kurang rapi lan kurang sopan.
Nyolong iku termasuk perkoro elek sing kudu diadohi ambek wong akeh. Nah sing jenenge nyolong iku maeng yoiku termasuk penggawean sing jipik barange wong liyo tanpo ono sing ngerti utowo tanpo ono ijine wong sing duwe barang iku maeng. Nah wong sing biasa ngelakoni ngenenki yo mesti ora duwe isin. Tapi nag wong sing ora tahu ngelakoni perkoro nginiki terus uripe kepekso akhire nyolong bakal isin nag ngelakoni perkoro nginiki, mangkane sing awitan ngelakoni ngeneki biasane westi keweden ambek wedi nag konangan karo song sing dikenal terus akhire wonge maleh dadi elek nang motone wong sing dikenal maeng. Dadi nag iso yo wes ora atek nyolong.
Telek iku ancene barang sing gilani ambek rusoh kanggo wong sing ngerti nag kanggo wong gendeng yo ora lapo-lapo. Nah telek iku nag kenek mesti marakno wong sing kenek iku jembere setengah amti mergo iku termasuk barang sing rusoh ambek ambune maeng ora enake megilan. Nah kudune nag ancene kenek barang iku maeng ancene kudu nang diumbah utowo diijuki ben ora marakno penyakit utowo ambune ben nang ilang, nag soale nag ora nang diijuki utowo diumbah jelas iso marakno penyaki mergo telek iku termasuk barang sing rusoh ambke blaheni kanggo kesehatane mengungso nag ancene kenek perkoro iku maeng. Dadi kanggo wong jijikan barang nag ancene delok telek iku ngeroso jijik yo ojo sampek kenek.
Biasane, wong nek wes kadung kebelet iku maleh gak fokus karo sekitare dan bakal gopoh karepe dewe gawe buang hajat e iku mau. Kadangan wong iku mau sampe gak ndelok simbol sing onok nang ngarep toilet iku mau dan maleh keliru melbu toilet. Nek wes ngono, akhire pasti dadi isin karepe dewe. Makane nek wes ngono iku, kudu luwe teliti maneh. Iyo seh ancene angel gawe fokus nek wes kebelet pol iku. Tapi setidake gatekno sekitar sisan, ojok gopoh karepe dewe. Engkok nek sampe keliru melbu toilet, sopo sing isin? Yo awakmu dewe lah. Dadi nek awakmu lagi kebelet, ilingo, gatekno sekitarmu.
Kegiyatan sing mbutuhake gerak akeh kaya atlet lan uga wong sing ana ning seni pertunjukan kuwi mestine butuh nganggo klambu utawa kostum khusus sing bisa ndukung penampilan lan uga kepenak didelok. Sing paling penting yaiku bahan sing digawe kudu nyaman, elastis, lan uga ora nampilake bagian awak sing kudune tertutup. Antisipasi penari utawa atlet sing kegiyatane mbutuhake gerak akeh iki yaiku amarga pertunjukan iki kudu sampurna sekabehe lan ora ninggalake kesan sing elek kaya isin amarga malfungsi pakaian sing suwek lan ngurangi kepercayaan diri saka sing nganggo kostum. Kepercayaan diri iki bisa ngaruh marang penampilan lan kenyamanan pas lagi pentas utawa turnamen .
Awak dhewe ora perlu kuwatir lagi yen misale awak dhewe kepekso lunga neng daerah sing awak dhewe ora kenal. Soale, saiki neng endi wae panggon-panggon kui wis luwih aman. Biyen, awak dhewe sering kurungu ono wong sing begal lan wong sing ngelakoe perkoro-perkoro bejat liyane. Nanging saiki, awak dhewe wis iso lego setik. Soale tingkat kriminalitas kui midun adoh seko jaman biyen. Ora iso awak dhewe bantah yen isih wae ono wong-wong sing arep nyopet, ngelecehke, lan perilaku bejat liyane. Naning, kemungkinan luwih sitik. Wong-wong uga soyo gateke lingkunangane lan gelem ngewangi wong pas lagi kesusahan. Dadi neng jaman saiki, awak dhewe ora perlu kuwatir yen arep lunga neng endi wae.
Pas dolan nag perpus kota sing ono nang Kota Batik, koncoku iku moro-moro kudu nguyo, nah tibake bocahe maeng iku kleru oleh mlebu jedinge mergo ancene jejer lawange tapi asline nang jero iku seje. Nah pas mlebu moro-moro bocah wedok sing nang jero yo berok-berok. Terus bocahe langsung metu ambek mlebu sing pinggire, nah pas metu deke iku rodok isin mergo ancene kleru oleh mlebu jeding maeng. Yo ora gaok se, mergo sing jenenge wog kleru iku wes biasa kedaden nang endi-endi. Opo maneh nag wong sing budale kesusu yo tambah gelek dedaden perkoro iku maeng. Mangkane masio iku maeng kesusu kudune yo ati-ati ben ora sampek kedaden perkoro sing ngisini.
Jaman saiki sak ben opo sing awak dhewe omongke kui duwe potensi menyinggung perasaane wong liya. Wong neng wis tersinggung iso ngamuk-ngamuk ora cetho, malah tekan iso ngekei awak dhewe surat somasi. Ben iki ora kedaden, ono perkoro sing awak dhewe gateke sak durunge awak dhewe ngomogn. Sing kesiji, awak dhewe kudu ngerti karo sopo awak dhewe ngomong. Yen karo konco dhewe, ora masalah awak dhewe meg ngomong koyo opo wae. Dheweke bakal ngerti yen awak dhewe ora duwe maksud ngelarani atine. Sing keloro, yen misale awak dhewe ngomong neng panggon umum, awak dhewe kudu iso milih-milh kata sing sifate umum. Sing ketelu, yen misale awak dhewe ora sengaja ngucap kata-kata sing menyinggung awak dhewe kudu gelem jaluk ngapura.
Pas krungu bel, guruku langsung nutup pelajaran dan awak dewe kabeh isok istirahat. Koyok biasane, aku langsung nang kantin sekolah gawe tuku sego goreng bungkusan. Mbari bayar, aku karo koncoku langsung lunggo nang meja sing kosong. Enak-enak mangan, moro onok salah siji guru sing njaluk gabung. Aku ambek koncoku iyo iyo ae. Terus pas kate mangan, aku ndelok guruku koyok wedi karepe dewe pas kate nyoplok karet gelang nang sego bungkus e. Aku langsung nawarno gawe mbukakno sego bungkus e guruku iku mau. Beliau langsung nyerahno sego bungkuse nang aku. Pas wes mari, langsung tak kekno guruku. Terus aku takon, opo’o kok keweden nemen ambek karet. Guruku njawab nek beliau iku fobia ambek karet. Mbasio rodok gak masuk akal, tapi aku iya iyo ae.
Aku seneng banget nonton bioskop sing tayang wayah bengi amarga biyasane luwih sepi lan luwih bisa konsentrasi nonton. Film sing biyasane rame, yen nonton wayah bengi iki dadi luwih sepi lan bisa milih lungguhan sing penak. Banjur bali kerja, aku nonton bioskop dewean, yaiku film horor. Aku budhal menyang bioskop jam 8 bengi amarga film mulai jam setengah 9 bengi. Aku milih lungguhan sing paling dhuwur. Banjur ning sebelahku ana bapak-bapak sing ora tak kenal lungguh ning sebelahku. Wong kuwi ora ndelok film, nanging malah ndeloki aku. Nanging aku tetep nonton. Pas balike, aku ditutake karo bapak kuwi kanthi kosan. Aku ndredeg amarga mbayangake adegan sing ana ning film kuwi.
Nyamuk iku dadi salah siji penyebab penularane penyakit Demam Berdarah Dengue sing biasa disingkat dadi DBD. Salah siji penanganan penyakit DBD iku dilakoni fogging gawe mateni nyamuk-nyamuk sing bersarang nang pemukiman kono. Tapi faktane, fogging iku malah gak efektif gawe basmi nyamuk iku mau. Soale, fogging iku mek mateni nyamuk dewasa tok. Nek larva, ndhog, ambek jentik e iku gak bakal kebasmi. Padahal ndhog iku mau sing kudune dibasmi, soale tambah suwe isok berkembang dadi nyamuk dan isok tetep marakno penyakit DBD iku tetep onok. Kudune nek kate mbasmi, sekalian mulai akare ben tuntas. Nek ngelakoni fogging tok, yo podo ae.
Kegagalan kui ora iso awak dhewe hindari. Bar ngalami kegalan pisan, awak dhewe bakal cendurung ngindari kegagalan kui nganggo coro ora jajal hal sing awak dhewe ora iso capai kui. Emang kui iso ngindari dari sak kegagalan nanging ora neng kegagalan liyane. Rasa gagal kui kudu awak dhewe lawan yen isih arap tekan neng posisi sing awak dhewe impike. Sing pertama awak dhewe kudu nrimo kegagalan dhewe kui. Sing keloro, awak dhewe kudu dadi kegagalan kui sebagai bahan pembelajaran. Sing ketelu, awak dhewe kudu ngilangke rasa wedi kanggo jajal meneh. Ngilangke wedi kui pancen ora jamin awak dhewe ngentoke opo sing awak dhewe pengeni. Nanging, yen ora diwiwiti meneh, awak dhewe ora bakal tekan tujuan.
Sobo sing bakal ngerti nag telonone iku ate suwek, mesti arang wong sing ngerti perkoro iku maeng, mergo sing jenenge telono suwek iku ora kenek dibade. Nah nag moro-moro telono suwek iku ancene iso marakno wong isin. Nah sing garai isin iku maeng yo ora mergo telono sing suwek tok, tapi mergo keadaan suwek maeng sing kadang ancene ora pas, contohne pas nang ngarepe wong akeh moro-moro suwek, nag koyo ngunuku kan mesti isine, terus sak liyane iku suweke sing nang panggonan sing ancene iso marakno wonge maeng iso dadi isin setengah mati, contohne nang bokong utowo nang mestak. Mesti nag nang daerah kono kabeh wong mesti isine megilan.
Monitor ICU iku alat sing dinggo gawe mantau kondisi fisiologis nang pasien. Onok akeh jenis utowo tipe monitor pasien sing ono nang ICU. Di antara akeh jenise, onok telu sing paling sering digawe. Siji, monitor tanda vital. Jenis monitor iki nduwe parameter sing isok ngukur kondisi pasien secara umum. Alat sing siji iki hampir onok nang kabeh jenis Rumah Sakit. Loro, monitor limang parameter. Monitor jenis iki meh podo ambek monitor tanda vital. Bedane iku onok siji parameter sing ditambahno nang alat iki, yaiku temperatur. Terakhir, monitor pitung parameter. Monitor iki biasane digawe nang ruang operasi soale nduwe parameter sing luwe kompleks.
Awak dhewe bakal ketemu titik neng endi awak dhewe kudu urip mandiri. Wiwitane, awak dhewe bakal ngeroso sedih. Ora ono wong sing awak dhewe ajak ngobrol. Mungkin, awak dhewe tetep iso ngobrol karo wong, nanging durung tentu awak dhewe iso ketemu wong iso nyambung. Awak dhewe uga kudu ngopeni kebutuhan dhewekan. Nanging, awak dhewe kudu iklas nerimo kesedian kui. Alon-alon, awak dhewe bakal ngerti ritmene piye corone urip dhewekan. Ning lingkungan sing anyar, awak dhewe bakal ketemu konco sing iso dijak curhat, konco sing dadi panggon sambat. Awak dhewe uga alon-alon iso ngopine uripe dhewe, piye carane ben kamar tetep resik, piye carane ben weteg wareg terus, piye carane ben awake ora lara. Kemampuan-kemampuan kui bakal berguna yen awak dhewe wis duwe anak. Anak kui ora iso urip mandiri, dadi opo-opo kebutuhane kudu awak dhewe cepake. Yen misale uripe dhewe durung mandiri, piye carane dhewe ngopeni anak.
Wong-wong sing urip dewean iku biasane sering ngeroso kesepian. Biasane sing sering ngeroso koyok ngene iku wong-wong sing lagi merantau dan urip nang kos dewean. Nek awakmu pingin nggolek konco sing bakal terus onok gawe ngancani awakmu, coba ngamong kewan, contone koyok ngamong kucing. Ngamong kewan nang omah koyok kucing iku isok ngobati kesepian soale de’e gak bakal ngeroso dewean dan bakal terus ngeroso nek onok sing ngancani. Wes ngono, kucing iku mau isok dijak ngobrol bareng, dijak dolen bareng, pokok isok dijak lapo-lapo bareng. Dadi nek awakmu ngeroso kesepian, coba ngamong o kucing utowo kewan liyane ben awakmu gak ngeroso kesepian maneh.
Nag delok wong saiki klambinan, mesti akeh sing podo mergone saiki wong mesti gawe grup terus gawe klambi bareng. Nah ono maneh sing podone klambi ambek wong iku ketepakan ambek ora kenal ambek wong sing gawe klambi bareng maeng. Nah nag wes ngunuku maeng biasane sing podo iku mesti isin. Nah isine maeng alasane yo polahe klambine maeng sing podo ambek ora kenal sopo wonge. Nah sak liyane iku maeng sing garai isin jarene iku iso marakno anggepane wong sing masi nag wong sing klambine iku akeh sing madani berarti klambine deke iku ancene ecek-ecek ambek pasaran nang endi-endi ambek ora berkualitas. Nah mergo akeh sing nganggep ngunuku maeng mangkane nag ono wongsing klambine podo ambek wong sing ora dikenal mesti isin.
Aku gelek ditotno wong sing ora ngeti asal usule teko endi. Pas aku ngeliwati alas Saradan mesti ono sing ngetotno, aku banter melok banter, aku alon melok alun. Akhire aku yo wedi dewe opo maneh dalane kan sepi. Nah nag alas iku maeng nag lewat sekitar jam songoan bengi ancene sepine pol cak yo ono kadang-kadang truk gede ambek bis lewat tapi iku arange pol. Alas iku nag perbatasan Nganjuk ambek Madiun. Nah nang kono nag rino iku ae rodok sepi tapi padang soale awan. Tapi nag bengi yo petenge pol opo maneh ora ono lampune blas dalane kan mangkelno. Mangkane pas aku ngerti ono wong sing ngetotno maeng aku langsung ngebut sak enteke gase sepeda montorku maeng.
Tahun iki, kabeh keluarga besarku podo sibuk gawe nyiapno nikahane kak Reta. Mulai teko nentukno gedung nikahan, survei katering, survei MUA, survei WO, dan akeh liyane. Proses iku kabeh berlangsung sampe 6 wulan dewe. Setelah tetek bengek iku mari kabeh, dan akhire mulailah acara pas hari-h. Ket shubuh, aku ambek sak dulurku kabeh dirias gawe dadi pager ayu nang nikahane kak Reta. Pokoke kabehane wes kudu siap sak durunge acara mulai yaiku jam 9 isuk. Untunge gak atek molor, dadi jam 9 tet iku acara isok dimulai. Sesuai rencana, acara resepsi berjalan lancar dan kabeh sing onok nang kono melu seneng kabeh.
Aku duwe adik sepupu sing umure bedo 5 taun karo aku. Jenenge kui Zahra nanging luwih kerep diceluk Eneng. Dheweke tinggal neng Bogor. Pas aku isih ning kota udan kui awak dhewe isih kerep ketemu. Nanging, pas aku lan keluargaku wis pindah neng Yogyakarta, awak dhewe dadi ora sering ketemu. Paling ketemu, setaun pisan pas bakdo wae. Ora keroso, ngerti-ngerti adiku wis lulus-lulus SMA. Dheweke kuliah neng jurusan Sastra Prancis neng salah siji univeristas neng Bandung. Durung suwe iki, aku krungu yen adiku kuwi keno tumor usus. Aku lan ibu kaget krungu kui. Awak dhewe ora nyongko wae ono anggota keluarga liya sing lara. Pas kui, eyangku sing uga eyange adik sepupu kui, lagi lara.
Rumi tau nyipatake geguritan babagan wong sing kerep liwat lan lungo seko kehidupane awak dhewe. Judule Guest House. Geguritan kui nyeritake awak dhewe kui koyo penginepan. Sak ben dino akeh wong sing mlebu lan metu seko kono. Ora ono sing ngerti niat wong sing teko kui. Iso wae dee duwe niat elek marang awak dhewe. Nanging awak dhewe tetep kudu ngejamu tamu kui. Kui podo karo kenyataane. Wong sing awak dhewe anggep konco lunga ngono wae lan diganteni karo wong sing liyane. Iso wae wong sing lagi teko kui luwih ngelarani. Nanging opo sing iso awak dhewe lakoke. Koyo neng pungkasan geguritan kui mau, mungkin wong sing teko kui bakal petunjuk seko Sing Kuasa kanggo awak dhewe.
Akhir-akhir iki, lagi rame banget pembahasan topik pedofil. Pedofil iku uwong sing ngidap pedofilia. Pedofilia iku dewe bentuk kelainan seksual sing ngeliputi nafsu seksual nang arek cilik utowo remaja sing umure sek nang ngisur 14 tahun. Pedofilia iki salah siji kelainan sing paling njijik i seh. Yaopo igak, wong-wong pedofil iki mesti kerjaane ngelecehno arek cilik sing bahkan durung paham opo-opo tentang hal-hal seksual. Kudune arek-arek iku sek nikmati masa cilike kanggo dolanan nang seneng-seneng, maleh dadi trauma mergo dadi korban pelecehane pedofil iku mau. Wes ngono, sing dadi pelaku iku biasane wong tuwek sing wes udzur dan garek ngenteni wektune gawe mati. Kudune kan dimanfaatno gawe ibadah sing akeh, lah iki malah ngelakoni hal sing nggilani pol.
Wingi aku petok koncoku sing tau kerjo nag pabrik lengo kletek nag kota pahlawan. Deke termasuk karyawan sing isek anyar tapi duwe prestasi apik. Wingi bocahe cerito nag deke sedeh soale kenek PHK gara-gara disikut karo koncone sing parek ambek supervisor'e. Mari ngunu koncoku ngomong nag mulai minggu ngarep iki bocahe wes ora iso kerjo nag kono, padahal nag delok kerjone lo apik. Jarene bocahe sing garai bocahe dipecat soale ora gelem gawe laporan sing dikongkon karo koncone sing dikongkon karo supervisor'e. Mangkane bocahe diarani ora  jalano tugase karo apik terus laporan-laporan sing digawe jarene ora podo ambek nag lapangan. Mari ngunu koncoku ro diarani sing macem-macem, mangkane saiki bocahe bingung kudu golek penggawean nangdi.
Ing Jepang wonge iku bisa kanti baris rapih kanggo antri. Wong padha duweni isin nalika meh nyerobot antriane wong liya. Mulane, arang bareng ana masalah wong gelud amarga antriane diserobot ana ing Jepang. Yen ana masalah iku, bisa dipastekake yen sing nyerobot iku mesti dudu wong Jepang utawa wong wisatawan sing lagi dolan ing Jepang. Budaya ing Jepang iki apik banget. Dadine ora nggarai kisruh nalika ana adicara sing ngongkon antri. Nanging budaya iki rada angel diterapna ana ing Indonesia. Mula kene minangka bocah enom kudu sadar pentinge antri lan ora nyerobot antriane wong liya supaya ora ana masalah sing disebabake karo wong sing nyerobot.
Ben uwong iku pasti nduwe masalahe dewe-dewe. Dan carane uwong gawe ngatasi masalahe iku bedo-bedo. Sing elek iku nek uwong gak kuat ngadepi masalahe dewe, lari teko masalah, tapi malah ngelampiasno dengan main tangan. Koyok ngono iku timbul mergo uwong iku gak isok ngendalikno emosine sampe marakno stres karepe dewe. Cara koyok ngono iku marakno timbul perkoro anyar maneh. Dadi timbangane ngono, luwe apik maneh nek misal awakmu ngelola emosi karo stresmu. Nek iku wes isok mbok lakoni, awakmu bakal luwe gampang sisan ngatasi masalah sing lagi mbok hadepi. Dadi mulai saiki, Kelola emosi karo stresmu sing bener yo rek.
Pengalaman sing kadhang uga marai isin yaiku nggawe kesalahan pas lagi nampil ning panggung. Kanggo pelaku seni, babagan iki pancen angel amarga kudu madhakake tempo lan formasi ben tetep seragam. Nanging bagian iki uga kadhang mbutuhake tenaga sing akeh. Kamangka, sak durunge salah, sing kudu dilakoni yaiku kaping pisan latihan sing sregep lan kudu titi lan ngati-ati marang kabeh gerakan sing ana. Banjur Kaping pindho yaiku kudu konsentrasi lan serius marang gerakan uga ngerungokake musik. Lan sing paling penting yen wayah nari karo kanca, kudu nggatekake rupa lan uga tata letak miturut gerakan sing wis dilatih ben ora salah formasi.
Jaman saiki, akeh wong sing  nggawe tayangan sing temane mbahas anane dunia gaib lan uga mbahas babagan sing medeni. Senajan wedi, wong malah seneng lan seneng amarga bisa nambah adrenalin lan uga ngelatih wong ben ora wedi. Nanging, wong sing seneng nonton acara horor iki uga dadi wedian sak uwise nonton acara iki. Pasar kanggo acara jenis iki uga akeh, kaya film horor kuwi mesti dadi film sing paling laris. Sing paling marai ora kepikiran yaiku crita sing medeni iki biyasane malah direkayasa ben para penontone uga tambah akeh. Crita karangan iki sajane kurang apik amarga kadhang nyebarake rasa wedi sing tambah nyiksa ning masyarakat.
Kekerasan ning rumah tangga kuwi dadi salah sawijining masalah sing ora ana enteke lan kudu ana tindak lanjut sing teges saka pihak korban. Ora mung pihak wanita, nanging ya pihak lanang bisa dadi korban. Nanging isih akeh korban KDRT sing isih pengen bertahan karo rumah tanggane amarga isih mikirake perkara anak, padahal yen bertahan kuwi uga risikone malah ngerusak mental anak, ngewenehi pemandangan kekerasan saben dina uga bisa marai hubungan anak ora apik karo wong tuwa. Kamangka kuwi, kanggo sopo wae korban KDRT, ojo wedhi kanggo ngilangake mata rante kekerasan lan pisah saka hubungan ora sehat sing bisa ngajurno awake dewe.
Aduh Pak. Sing kesusu dudu mung Kowe wae Jeh. Aku lan pengendara sing liyo uga pengen cepet tekan tujuan Pak. Aku wis janji karo anak-anakku dolan bareng wengi iki. Sing sibuk kui ora mung Kowe Pak, aku uga kudu ngelembur sak ben dinone. Tulung kerja samanelah. Mosok mergo Kowe arep liwat wae, dalan-dalan kudu akeh sing ditutup. Ora adil kui Pak. Ora ngono carane. Awak dhewe kui duwe hak sing podo nganggo dalan raya iki Pak. Perkoro sing durung tak rampungke neng daerah iki akeh Pak. Ojolah ditambah meneh mergo hal sing sepele koyo ngeni. Aku ming kepengin cepet ketemu anakku saiki.
Salah melbu toilet iku dadi salah siji pengalaman sing marakno awak dewe isin sih. Opo maneh nek misal awale gak sadar, terus nyadare iku pas wes nang bilik toilet e. Kan gak mungkin awak dewe langsung kabur. Sing koyok ngono iku malah bakal dicurigai ambek wong-wong. Engkok dikirone awakmu iku cabul dan liyan liyane maneh. Timbang ngono, onok siji sing isok mbok lakoni. Nek misal toilet iku lagi rame, entenono sampe toilet iku suepi dan gak onok uwong, baru awakmu cepet-cepetan metu teko kono. Awakmu yo gak ngeroso isin nemen, wong sing nang toilet iku gak risih sisan. Dadi gawe awakmu sing ngalami hal sing koyok ngono, cobaen cara iku yo rek.
Wong sing mlebu WC ngawur iku asline ora masalah janji ora ono wong liyo utowo kondisine ora antri ambek rodok sepi. Nah wong iku maeng isin maeng biasane iku melbu nang WC ne maeng iku ora tepak keadaane maeng, ang gak pas rame yo pas konangan wong akeh. Nah sing marakno isin iku maeng yo mok rong perkoro iku maeng asline. Tapi yo asline akeh wae perkoro-perkoro liyane sing sekirane dadekno wong sing salah mlebu WC maeng isin polahe kleru. Tapi wong sing isin polahe sampek kleru maeng biasane yo nag gak kesusu yo wes kebelek terus akhire ngawur mari ngunu pas metu maeng wes akeah wong sing ngeteni tibake WC sing dienggoni maeng iku ora panggonan sing tepak.
Awak dhewe mungkin kaget pas delok konco dhewe sing wis suwe ora ketok. Awak dhewe heran kenopo, aku ora tau papasan karo wong kui. Awak dhewe biasane bakal ngobrol karo wong kui dilit. Nanging, bar kui awak dhewe ora ketemu meneh. Apike kui, pas ketemu wong sing suwe ora awak dhewe delok, awak dhewe kudu jaluk kontake. Dadi awak dhewe tetep iso komunikasi yen emang awak dhewe kui bakal angel ketemune sesok-sesoke. Awak dhewe dadi tetep iso jaga hubungane awak dhewe karo konco mau lan awak dhewe uga iso saling ngewangi yen emang lagi ono butuhe. Mangkane, ojo lali takon kontake utowo media sosiale.
Ngerasakne pengin ngamuk lan nesu nanging ora ana sebabe iku megeli lan nyebahi banget. Kene bingung kenapa pikirane kene gampang banget kepancing kanggo nesu senajan wong liya mung ngomong biasa wae lan ora ana niatan kanggo nggawe kene nesu lan muring-muring. Tuladhane nalika ana wong sing ora sengaja nyenggol awake kene, lan kene langsung mbengok lan ngajak wong gelud. Musababe sakjane sepel banget nanging bisa nggarai kene nesu banget. Yen wis kaya ngene, kene sakjane kudu bisa sadar yen iku mung hawa nafsu utawa emosi sediluk. Apa sing kene lakoni bisa wae ngerugina wong liya mulane kene wis kudu sinau kanggo nahan iku kabeh.
Nag numpak bis ojo sampek tolah-toleh koyok bido ketulup. Soale akeh wong sing jumbul mergo kari bis polahe koyok ngunu. Padal kabeh armadae bis iku mesti ngongkon kabeh wong sing ate numpak bise wes ora atek munggah mudon kejobo nang jeding utow kebelek. Soale bise iku mesti nag budal yo kudu budal opo maneh nag wes waktune. Yo tambah ditinggal nag isek klewar-klewer nang jobo. Sak liyane petugas bis, nag teminal barang yo petugase wes nganjurno utowo ngongkon kanggo wong sing ate numpak ben ora kari bis, iku nang langsung mlebu bise ben ora sampek kari nag kari ngentenine maneh iku suwe opo maneh kanggo wong sing mlaku adoh, bakal ngentekno waktu akeh.
Awak dewe pasti tau ndelok, nek onok wong sing lagi sekarat, bakal cepet-cepet ditalqin. Talqin iku mbisikno uwong sing lagi sakaratul maut nganggo kalimat “Laa Ilaha Illallah” sing artine “Tiada Tuhan selain Allah”. Nang Islam, wong sing sakaratul maut iku dianjurno banget gawe ditalqin. Tujuane iku ben wong sing lagi sakaratul maut sek isok iling ambek kalimat tauhid iku mau, luwe apik maneh nek wong iku isok niru ucapane. Onok hadits pisan ndek ndi Rasulullah SAW bersabda, “Tuntunlah orang yang hampir mati di antara kamu sekalian dengan kalimat tahlil”. Wes ngono, wong sing sekarat dan isok ngucapno kalimat tahlil ndek penghujung uripe, wes dijamin bakal melbu surgo.
Serangan panik utawa panic attack yaiku serangan panik sing teka tanpa ana tandha lan bisa njangkit ning kabeh wong uga bisa dadi serius yen ora ditangani. Kondisi iki suwene bisa itungan menit kanthi jam. Pas wayah panik, awak iki mesti langsung ngasilake adrenalin sing bisa ningkatake kerjane organ ning jero awak kaya jantung, otot, urat, uga ambegan. Serangan panik iki faktor pemicune uga akeh banget kaya stres sing bisa ngasilake akeh zat kimia ning jero awak, trauma lan tekanan, genetik, kafein, lan akeh masalah uga emosi sing ora bisa disalurake. Serangan panik iki reaksine uga bisa macem-macem, nanging sing paling umum yaiku bisa marai mumet lan kuatir sing berlebihan.
Aku tau ngalami telonoku moro-moro suwek pas begaga nang warung kopi, slamete pas iku ora sepiro rame dadine ora sepiro isin. Yo ancene se isine orambloko pas perkoro iku kedaden, tapi piye maneh iku kan ora kenek dibade kapan bakal kedaden. Terus aku dikandani koncoku ben perkoro iku ora kedaden maenh iku kudu ati-ati nag mekangkang utowo begaga soale nag kenemenen mesti telono sing jahitane rodok lawas mesti bakal suwek polahe ora kuat nahan kekuatane sikil maeng. Terus biasane iku mesti mestake sing suwek, nag sing bagian iku mesti isin lah, soale iso ketok sing ora pantes diwasi. Tapi nag sing suwek iku liyane yo ora masalah se.
Buang angin ning tempat umum iki sajane dadi masalah sing cilik nanging isih dianggep ora sopan karo bangsa Indonesia. Masalah buang angin iki bisa dadi masalah sing serius amarga bisa nyebarake mambu sing ora kepenak lan bisa mbuyarake wong sing lagi kumpul. Mambu kentut iki uga macem-macem lan ora kabeh bisa ditoleransi karo wong liya. Amarga kuwi, buang angin ning ngarep umum iki dianggep ora sopan lan kudune ana izin utawa ditahan kanthi panggonan sing sepi. Yen ora sengaja, uga kadhang isih dadi guneman amarga dianggep ora bisa ngontrol, apa maneh pas lagi lara weteng rasane kaya salah yen arep mbuwang angin ning tengah wong akeh.
Biasane, sekolah iku ngadakno liburan perpisahan arek kelas 9 sak marine pengumuman kelulusan UNAS. Tapi gak berlaku gawe sekolahku, soale tahun iki sekolahku ngadakno liburan perpisahan arek kelas 9 sak durunge pengumuman. Malah pembagian hasil UNAS engkok bakal nang tengah perjalanan pas liburan. Dan tepak ae, isuk-isuk kabeh arek kelas 9 dikongkon cepet sarapan nang kafetaria hotel terus ngumpul nang aula hotel. Aku ambek koncoku sampe gopoh karepe dewe soale guru-guru wes ngubraki. Aku ambek koncoku cepet-cepet sarapan terus langsung mlayu nang aula sing wes rame iku. Pas acara dimulai, awal-awal sek onok basa-basi titik koyok sambutan kepala sekolah, tapi iku gak suwe. Terus sing dinanti tiba, yaiku pengumuman hasil kelulusan UNAS. Mbarine amplop isi hasile dibagikno, aku langsung cepet-cepet bukak. Dan pas tak woco, aku lulus UNAS dengan nem rata-rata. Tapi mbasio ngono aku tetep sueneng soale aku isok lulus ujian.
Dina Minggu kuwi wayahe bocah UKM tari reresik gudhang sing ana ning keskretariatan. Pas reresik kuwi, aku nggawa sapu lan uga lap kanggo ngeresiki bagian sing nyelempit kaya pojokan lemari lan uga pojokan ruangan sing ketutup karo kerdus lan alat-alat. Aku karo Rima, kancaku, oleh tugas nyapu lan uga ngeresiki lemari panggonan kostum lan klambi-klambi. Banjur pas aku ngeresiki pojokan kuwi, aku nemu pemandangan sing nggilani nganthi aku lan Rima kepengen muntah amarga gilo. Aku ndelok akeh kotoran kewan ning pojokan amarga wilayah pojokan lemari iki jarang banget diresiki. Kanggo ngindari kuwi, banjur lemari kostum dipindah marang panggonan sing luwih amba.
Sing jeneng wong nag kelangan wong sing disenengi mesti sedeh. Opo maneh nang sing mati iku maeng teko anggota keluargae dewe. Akhire teko perkoro maeng iso dadekno roso sedeh soale anggota keluargane mati. Masio perkoro iku maeng iso dadekno roso sedeh nag iso roso sedeh maeng nang diilangno sak cepete soale iso garai perkoro elek nag ora nag diilangno sak cepete. Mangkane gawe ngilangno roso sedeh maeng iku butuh proses, salah sijine proses maeng, wong sing ngalami sedeh kudu dijak mikir sing apik-apik utowo ngomong ben atine ono sing ngancani. Dadi nag ono wong sedeh koyok ngunuku ayok podo dikancani soale roso sedeh ngunuku nag ora nang diilangno bakale blaeni.
Kiki duwe trauma marang kebun binatang lan satwa sing ora dikandang amarga dekne tau dijambak kethek ning Bali. pas umur 10 taun, Kiki dijak nang Monkey Forest Ubud kanggo rekreasi karo wong tuwane. Kiki maune ora wedi masio akeh kethek. Kiki ya santai wae mangan jajan ning bangku taman. Pas lagi mangan jajan, ana kethek sing nyaut jajane. Banjur Kiki kaget lan isih wani ngrebut jajan kuwi. Nanging kethek kuwi mencolot nang Kiki lan njambak rambute Kiki. Lan kethek kuwi jebul nggawa bala sing akeh. Kamangka saiki Kiki wedi banget karo kethek yen ora dikandang. Trauma kuwi uga dadi nyebar nang kabeh kewan amarga dekne mikir kabeh kewan nduwe naluri kanggo nyerang.
Pas mari idul fitri, Aku petuk koncoku sing buka usaha nang Suroboyo. Deke moro-moro jaluk tolong nang kanggo golek roti gawe ngerayakno ulang tahun bojone. Ketepkan aku pas iku preian dadi langsung budal nang toko roti tapi dikongkon ngenteni setengah jaman soale rotine lagek digawekno ben isek seger. Mari rotine wes dadi, pas mari isyak aku ambek koncoku langsung balik moleh soale pengen nguwei hadiah iku maeng nang bojone. Pas nang omah tibake bojone yasinan. Tapi jarene koncoku ora opo-opo tambah apik soale iso nyiapno sing liyane. Mari wes siap kabeh, aku bagian bukak lawang nah koncoku sing bagian nguwehno rotine. Pas bojone teko, bojone senege megilan soale oleh hadiah ulang tahun maeng.
Mungkin kanggo awak dhewe, perkoro panggon sing duwur kui ora dadi masalah. Nanging kanggo wong sing duwe fobia karo ketinggian kui panggon duwur dadi perkoro banget. Ojo ngomongi dheweke lagi ono neng panggon sing duwur, sak durunge dhewe iso ngeroso wedi. Dheweke iso ngeroso wedi senadyan mung ngebayangke ono neng kono. Dheweke iso ngeroso kuwatir senadyan kahanane kui aman-aman wae. Keadaan duwur kui ora iso nyilakani dheweke. Dhewke iso ngeroso dreged pas kahanane lagi koyo ngono. Ngeoroso mual iki uga lumrah kanggo wong sing wedi karo ketinggian. Dheweke mungkin uga bakal ngeroso mumet lan iso gliyenga. Yen wis parah, dheweke malah iso tekan semaput lan ora sadar.
Aku iku sering banget ndelok uwong podo mbelani gede-gedean duit pangkal. Alesane iku demi ben anak e isok melbu nang kampus negeri. Onok sing mek ngetokno 30 juta, dan onok sisan sing sampe ngetokno luwe teko 100 juta. Aku ndelok ngono iku kadang miris dewe. Demi urusan dunyo, rela ngetokno duit sak mono akehe. Timbangane ngetokno duit sakmono akehe gawe kampus negeri, lak yo mending sekalian daftarno gawe kuliah nang kampus swasta ae. Soale atek biaya sak mono akehe, fasilitas sing dientokno nang kampus negeri iku bakal podo ambek arek sing lolos lewat jalur undangan sing biasa ae. Tapi nek nang kampus swasta, anakmu isok entok fasilitas sing luwe modern dan canggih. Dadi gawe awakmu sing kate ngelebokno anakmu kuliah, nek gak ketompo nang kampus negeri, daftarno ae nang kampus swasta.
Ing taun 2020, ana PHK paling gedhe ning Indonesia lan nomor 3 paling gedhe sak ndunya. PHK iki kedaden ning salah sawijining pabrik sepatu ning Tangerang. Pabrik iki arane PT Shyang Yao Fung. PT Shyang Yao Fung iki ngadakake PHK marang 2500 buruh. Pabrik sing nyekel lisensi produksi kanggo sepatu Nike iki milih ngelakoni PHK amarga wis ora ana kesesuaian produksi karo keuntungan sing dijupuk. Tahun 2022, pabrik iki ditutup amarga ora bisa nerusake bisnis. PHK iki kalebu marang PHK paling gedhe kaya PHK ning Ford, General Motor, Meta Platform, lan sing paling anyar yaiku Twitter. Miturut data, PHK iki disebabake gedene kerugian amarga pandemi corona.
Keadilan kuwi paling gampang dituturake, nanging uga dadi sing paling angel dipraktekake. Apa maneh yen kanggo wong tuwa sing isih enom. Kadhang awak dhewe uga dadi bingung amarga anak isih cilik nanging kekarepane wis akeh amarga iri-irinan karo adhine utawa dadi bocah sing seneng golek perhatian, mulai saka nangis kanthi nguncali barang ning omah. Kanggo nangani iki, wong tuwa kudu ngerti kapan wae jam istirahat lan kudu bisa mbagi waktu ning jam kuwi. Kaping pindho, aja mbanding-mbandingake anak ning segi omongan kanthi mbandingke ning segi tindakan. Kaping telu, anak kudu diwenehi ruang kanggo ngomong lan protes ben bisa dadi bocah sing kritis.
Aku duwe konco sing ancene nag wayae ulangan deke iku mesti nyontoh aku terus. Sampek akhire aku iku mangkel polahe bijine deke iku mesti luweh apik timbang bijiku. Terus salah siji dino aku ngakali piye carane deke iku ora nyontoh aku maneh bek kapok ben ora nyontoh maneh. Nah akhire pas deke nyontoh iku aku langsung gawe jawaban loro sing siji kanggo tak kumpulno sing siji tak tulise "arek pinggir ku senengane nyontoh aku". Nah tulisane maeng tak kumpulno nang guruku. Nah guruku sing rodok ora percoyo akhire buktekno. Tibake temenan, deke konangan nag apan nyontoh aku. Soale jawapane persis ambek gonanku, awit teko carane sampek lenggok-lenggoke.
Wong sing dilokno polahe fisike sing ora podo ambek umume iku iso dadekno wong iku maeng srengen terus yo depresi. Depresi yaiku gangguan emosi sing ono nang ati sing biasane wong iku iso ngerasakno sedeh, seneng, srengen, ambek bingung. Nah nag wes kadung ngunuku wong sing ngalami iku iso-iso ae sampek pirang-pirang dino ngerasakno iku maeng. Terus nag dibarno terus-terusan yo bakal dadekno pegaruh elek nang awake, awit teko kerjone, sampek turune barang yo ora kroso enak. Dadi dampake barang iku yo iso nang kesehatan mental barang sing dialami ambek wong dielokno polahe fisiki ora bodo ambek umume maeng. Mangkane nag iso guyon yo guyon tapi ojo sampek koyok ngunu.
Fobia sosial iku rasa wedi berlebih pas lagi berinteraksi ambek wong liyo. Dan akeh banget uwong sing ngediagnosa awake dewe kenek fobia sosial mergo sering ngeroso ndredeg pas ketemuan ambek uwong. Padahal fobia sosial iku gak seremeh iku. Rasa wedi ambek cemas nek kate ketemu uwong iku ancen isok dialami sopo ae, termasuk wong sing normal. Tapi nek wong sing nduwe fobia sosial, rasa wedine iku wes kebacut dan bakal terus netep, gak koyok wong sing mek gugup tok dan rasa wedine iku bakal ilang. Wong sing wes kenek fobia sosial, ketemu wong liyo ae wes tegang, terus ngomonge alon sampe kadang gak krungu suarane, kemeringet, bahkan sampe sesek napas. Fobia sosial iku seserius iku.
Gawe wong muslim, bahan sing paling penting gawe ngeramut jenazah iku kain kafan. Kafan iku kain sing dinggo gawe bungkus jenazah sak durunge dimakamno pas upacara pemakaman. Kain kafan biasane dipilih sing werno putih gawe ngelambangno kesucian. Biasane, minimal telung kain kafan sing digawe bungkus jenazah. Tukune pun nganggo harta teko almarhum utowo isok sisan hartane kerabat cedeke. Onok beberapa merk kain kafan sing biasa dinggo nang Indonesia, Siji, Kain Kafan Kaci Cap Camel. Kain sing siji iki regane paling murah disbanding sing liyane. Loro, Kain Mori Kaci Cap Naga. Kain iki kualitase medium terus regane yo sek terjangkau. Telu, Kain Mori Katun Phoenix. Kain iki sing kualitase paling juara dan regane paling larang.
Awak dhewe kudu gawe panggon dodolane dhewe resik, opo meneh awak dhewe dodolane panganan utowo ombenan. Soale yen panggone dhewe ora resik, sing arep tuku ora yakin yen panganan dhewe kui hegienis. Supoyo wong sing arep tuku ora jijikan, ono beberapa hal sing iso awak dhewe lakoke. Sing kesiji, awak dhewe kudu sregep nyapu lan ngepel panggon dodolane. Awak dhewe iso ngeresike kui sak durunge awak dhewe buka lan sak wise tutup. Sing keloro, awak dhewe isi ngekei wewangian neng jero panggone. Awak dhewe iso nganggo pengharum ruangan lan awak dhewe iso uga nganggo obat pel sing ambune enak. Sing ketelu, awak dhewe iso guak sampah tepat waktu.
Kanggo para mahasiswa, bali bengi kuwi kadhang dadi kebutuhan sing uga ora bisa diprediksi. Ning kutha gedhe utawa daerah sepi, kabeh mesti ana potensi kanggo ngadepi kasus kriminal. Nanging kanggo mahasiswa sing sering bali bengi lan ora gelem ngadepi risiko sing gedhe, ana babagan sing perlu digatekake. Yen pengen luwih aman, pancen kudu nyusun jadwal sing rapi ben ora tumpang tindih lan bali luwih bengi. Banjur yen wis ora mungkin ngganti jadwal, ya yen bali kudu ati-ati lan ora oleh dewean. Apa maneh yen omahe adoh. Kamangka ana wong tuwa sing luwih seneng yen anake nginep ning omahe kancane tinimbang kudu bali bengi amarga rawan.
KDRT utowo Kekerasan Dalam Rumah Tangga yaiku kabeh bentuk ancaman, pelecehan, ambek kekerasan antara loro uwong sing terikat nang hubungan pernikahan. Iki dadi salah siji bentuk hubungan abusif sing akeh banget kedaden, terutama nang Indonesia. Kabeh isok dadi korban KDRT. Tapi roto-roto sing dadi korban KDRT iku wong wedok. Sekitar 30 persen wong wedok nang Indonesia iku tau ngalami KDRT. Macem-maceme KDRT iku onok macem-macem, salah sijine iku kekerasan fisik. Tindakan kekerasan fisik sing dilakoni pelaku KDRT iki mulai teko mukul, napok rai, nyaduk, nyekek, njambak, malah onok sing sampe ngobong anggota tubuh korban iku mau. Pemicune iku mau mergo pelaku gak isok ngendalikno emosine dan ngelampiasno kabeh nang bojo utowo anake.
Dina iki dadi dina sing tak enteni. Tanggal 5 November iki akhire aku bisa duweni montor sing taktuku nganggo dhuwitku dewe. Aku wis nyelengi kurang luwih 5 taun kanggo tuku montor iki. Dhuwit bayaranku saben wulan mesthi takcelengi ana ing bank. Aku uga misahke dhuwit kanggo kebutuhan saben dina lan dhuwit kanggo tuku barang ana ing beda bank. Cara buka bank uga gampang banget. Nomer siji, teka wae ana ing bank sing dikarepi. Sawise iku, ngomong ning petugase yen katene buka rekening. Nomer telu, wis dimelui wae apa sing diprentah karo petugase lan rekeningmu dadi uga siap kanggo nyimpen dhuwit.
Seneng kanggo ketemu idola iku wis mesti bisa nggawe ora bisa turu pirang-pirang dina. Nanging yen bisa nalika ketemu idola iku kudu tetep ngati-ati, aja nganti ngelakoni samubarang sing bisa nggawe rugi idolane. Saiki akeh banget wong sing seneng karo artis nanging carane salah. Tuladhane yaiku nguntit utawa melui artise nganti omahe, nganggu, nelponi terus lan ngelakoni samubarang sing nggarai idolae ora nyaman. Yen seneng karo idola sakjane cukup dukung wae kanti cara sing apik kayata ndelok konsere, teka jng jadwal resmine, lan ora ganggu nalika idolae kepengin dinane ora diganggu wong liya. Mula ayo luwih bijaksana nalika seneng karo idola supaya kabeh tentrem.
Taun 2023 iki diramalke bakal ana gelombang politik sing luwih gedhe lan uga ana perang buzzer utawa wong sing dibayar karo tim sukses kanggo nyuwarakake lan promosi babagan bakal calon. Nanging buzzer iki kadhang uga kurang ajar amarga nganggo cara kampanye sing kasar lan mbahayakake kaya ngancem kubu lawan utawa wong sing kontra. Buzzer iki ya isih ana ning jaman saiki. Nanging, sing paling medeni yaiku buzzer sing dilindungi karo para polisi. Kamangka, yen ana akun buzzer sing ana ning sosial media iki yen bisa dilaporake amarga bisa mbahayakake kenyamanan. Ayo nyambut taun politik kanthi dadi rakyat sing cerdas uga paham politik sing resik.
Ben awakmu awakmu ora salah nyelok uwong sing akhire dadekno awakmu iku maeng isin nang wakmu dewe ambek won gliyo.Kudune awakmu iku ati-ati. aku geleng ngandani bocah-bocah sing ancene gelek dolan adoh. Bne poerkoro iku maeng ora gelek kedaden ambek ben ora kedaden. Nag ancene kepikiran ate nyelok yo kudu diati-ati disek ben ora kisinen nag ancene sala oleh nyelok. Aku dewe sing tau ngalami perkro iku maeng yo isine megilan opo mane kedaden nang panggonan sing akeh wonge, yo tambah isine megilan sampek ora ketok blas raine polahe isin. Yo ancene nag pengen nyelok wonbg sing moro nang ngarep iku kudu ati-ati ae.
Aku ora tau kaya ngene. Katene ujian tapi rasane ora dredeg, ora gupuh, lan ora wedi. Iki kabeh amarga aku wis sinau tenanan. Pokoke kabeh pelajaran wis takwaca lan takapalna. Akhire 2 dina kepungkur wingi aku ujian. Ujian iki dadi salah siji panentu aku bisa lulus apa ora. Aku ngerjakke ujian kanthi tenang. Biji ujiane bakalan metu langsung sawise ujian. Makdeg aku ndhelok bijiku sing tibakne ana ing ndukur dewe. Aku oleh biji 98 lan dadi biji paling apik ana ing sekolah. Atiku seneng banget bisa nggawe wong tuaku bangga bisa duwe anak pinter kaya aku. Matur nuwun sanget Gusti awit panulungipun.
Awak dewe iku gak onok sing kolu nek kate nganggo toilet sing rusuh. Tapi kadang onok situasi ndek ndi awak dewe temenan kepekso nganggo toilet umum sing rusuh mergo wes kebelet pol. Tapi awak dewe pasti ragu sisan, soale wedi engkok ketularan penyakit. Aku nduwe cara ben pas nganggo toilet rusuh iku tetep sehat. Siji, pilih toilet sing paling ketok resik. Loro, ojok deleh barang gawanan nang lantai toilet. Telu, nek isok kursi toilet iku dialasi nganggo tisu. Papat, siram sing bener. Limo, wisuh tangan nganggo banyu anget karo sabun sisan. Enem, garingno tangan nganggo tisu kering. Pitu, ojok nyekel kenop pintu tanpa nganggo tisu. Wolu, nganggo hand sanitizer. Terakhir, nggowo tisu kering karo tisu basah nang ndi ae.
Trauma pas cilik iku iso wae gegowo sampek gede, tambah ono sing sampek tuwek barang yo ono. Tapi asline roso koyok nginiki iku iso diatasi utowo diiliangno ambek pirang-pirang cara. Tapi kabeh cara iku karek wong iku maeng cocoke ambek cara sing endi soale angger wong duwe sifat sing seje-seje maeng. Salah sijine yoiku ngelatih wong iku maeng ngadepi opo sing ditraumae nggal saitik, soale ambek ngelatih kebiasaan iku maeng gal saitik karo perkoro sing ditrauman'e iso bakal ilang traumae gal saitik. Nag jarene wong gerang biyen iku meh podo karo sawanen sing iso dadekno bocah cilik loro utowo keweden, mangkane wong biyen iku nag ono bocah sing wedinan ampek opo-opo mesti tambah diparekno utowo dijemokno ben ora wedi.
Yen awak dhewe ora kepengen wedi pas disuntik, awak dhewe kudu luwih kerep disuntik. Kerungune pancen aneh mungkin, neng kupinge awak dhewe. Nanging kui siji-sijine coro supuyo, awak dhewe ora wedi meneh disuntik. Mangkin kerep awak dhewe disuntik, mangkin awak dhewe ora ngerasake lara. Awak dhewe wis ngerti larane koyo piye. Yen awak dhewe luwih kerep disuntik, awak dhewe iso beradaptasi dadi awak dhewe ora ngerasake lara banget. Sing diwedeni karo wong-wong pas arep disuntik kui mergo kebayang larane. Nanging yen awak dhewe wis iso ngiro-ngiro larane sepiro, awak dhewe dadi koyo ora keroso lara. Padahal, sebetule, tingkat larane kui ora berubah.
Kadang kan ono wong sing nag ngomong iku ambune ora enak. Pas iku koncoku teko nang acara ulang tahune pacare ngejak aku. Nah deke iku abape ora enake pol sampek aku sing dijak ngomong ae kudu mirih ae. Terus polahe deke koncoku ben engko ora garai deke kisinen, akhire yo tak kongkon nang jeding ambek tak kandani nag ababe koyok iwak pindang sing ate bosok. Nah mari ngunu deke jajal ambune ababe iku enak opo orak. Terus pas ngerti nag ora enak deke langsung mire nang jeding. Mari teko kono deke tak saranno nag ate nang endi-endi kudune sikatan disek lah ben wong sing dijak ngomong ora keplayon polae ababe sing koyok ngunuku.
Meteng utowo kehamilan iki keadaan pas wong wedok nggowo embrio utowo fetus nang njero awake. Kehamilan iki bakal terjadi selama 40 minggu antara waktu menstruasi terakhir ambek kelahiran, utowo 38 minggu mbarine pembuahan. Gejala wong sing lagi meteng iku telat menstruasi, payudara lembek, mual sampe muntah, gampang luwe, ambek sering ngoyo. Kehamilane wong wedok iki dibagi dadi telung periode triwulan gawe mbedakno perkembangan janin. Triwulan siji iku sing paling duwur resiko keguguran. Triwulan loro iku pas janin wes isok dimonitor ambek diagnosis. Triwulan telu iku nandakno awal viabilitas sing berarti janin bakal isok tetep urip nek misal terjadi kelahiran awal utowo kelahiran dipeksokno.
Nikah iku mbutuhake dhuwit sing ora sithik. Apa maneh nalika kowe pengin gawe adicara sing gedhe lan ngundang wong akeh. Senajan nikah iku nggarai wong repot nanging mesti kudu seneng amarga nikah iku ya yen bisa mung sekali seumur hidup. Saiki ana jasa sing jenenge wedding organizer kanggo ngewangi kowe kabeh ngerencanakna adicara nikah sing kok pengeni. Kowe gur lungguh wae lan ora perlu melu repot anggone nyepakke adicara nikah iku. Kabeh sing ana ing nikahan iku wis diurus karo wong-wong sing ana ing wedding organizer. Mula, kudu nyepakna dhuwit sing akeh sisan amarga nyewa wedding organizer iku uga larang.